Berta Caceres, zure borrokarekin jarraituko dugu\nBerta Caceres Hondurasko ekintzailea hil dute, tiroz\nIngurumenaren eta indigenen eskubideen alde eta transnazionalen aurkako borrokan jardun zuen.\nBerta Caceres ingurumenaren aldeko ekintzaile hondurastarra bart gauean hil dute, La Esperanzan, Hondurasen. Komunitate lencako eta nekazari mugimenduetako buru zen, eta giza eskubideen defendatzailea ere bai. 2015eko apirilean, Goldman ingurumen saria eman zioten.\nAgua Zarca presaren aurkako borrokan antolatu zuen lenca komunitate indigena, eta hark abiatutako kanpainari esker lortu zuten Txinako Sinohydro enpresa eta Munduko Bankua proiektu hartatik irtetea.\nCaceresek berak komunitate indigena horretako buru ugariren hilketak salatu zituen joan den astean. Berak ere mehatxuak jasotzen zituela ohartarazi zuen. 2002tik 2014ra bitartean, ingurumenaren aldeko 111 ekintzaile hil dituzte Hondurasen. Iaz, berriz, 116 izan ziren hildakoak mundu guztian.\nHonetaz gain, Berta Caceresek zuen jarrera erabat feminista gogoratu nahi dugu. Pikara Magazini eskainitako elkarrizketa batean esan zuen moduan: "Naturaren zaintza erabat antipatriarkala da"\nElkarrizketa hau berreskuratzera gonbidatzen zaituztegu, baita Marcha atari digital feministan egindako perfil hou irakurtzera ere: "Berta Cáceres Flores, askatasun hazi feminista eta gureamerikarra"\nInfo7 irratian ere, Carlos Aznarez kazetariak Caceresen perfila egin zuen: "Berta Caceres, ezingo dute zure borroka erail"


Gaur Artikutzan, isiltasun gutxi | El Diario Vasco\nOiartzunGaur Artikutzan, isiltasun gutxi\nGaur Artikutzan, isiltasun gutxi\nAutoz sartzeko aukera egongo da gaur, eta hainbat ekitaldi antolatu dituzte egun osorako\nGARAÑO OIARTZUN. Martes, 28 agosto 2018, 00:07\nUrtean behin bakarrik irekitzen dituzte Artikutzako ateak ibilgailuentzat, abuztuaren 28an, San Agustin egunean, hain zuzen ere. Horregatik, gaur jarduera ugari antolatu dituzte ate irekiak direla eta. Lehen, abuztuaren 28a errentak ordaintzeko eguna izaten zen inguruko bizilagunentzat, baina gaur egun festarako aitzakia izaten da. 08.00etan sartu ahal izango da Artikutzara eta urtegia inguratzen duen pistan autoetarako aparkalekua egongo da. Alde batetik sartu eta bestetik aterako direnez, ez dute buelta eman beharko.\nEgitaraua goizeko 11:00etan hasiko da, mezarekin eta, ondoren, Oiartzungo eta Goizuetako eskolako pilotariek bi partida jokatuko dituzte. Festak arratsaldean segiko du eta Herri kirolen erakustaldia izango da 17:30etan. Harria jasotzen ariko da Haimar Irigoien; txingekin, Xanta Sousa; eta aizkoran ariko dira Aitzol Atutxa, Ugaitz Mugerza, Donato Larretxea eta Iker Bizente. Eguna ondo amaitzeko, dantzaldia izango da, 19:30ean.\nArtisautza-produktuen eta herriko beste hainbat produktu tipikoen -hala nola gazten, erroskilen, eta taloen- postuetara joateko aukera izango dute bisitariek egun osoan. Horretaz gain, Artikutzara joan nahi duten pertsona guztiak janariz eta edariz hornitzeko, bi taberna prestatuko dira.\nEzinbestean gogorarazi behar da urtean behin baino ez dela ematen finkara baimenik gabe sartzeko aukera, egun horretan, hain zuzen ere. Urteko gainerako egunetan Donostiako Udalean eskatu behar da derrigorrean finkara autoz sartzeko baimena. Udalinforen bidez izapidetzen da baimen hori (tel.:010). Bidaiari eta bizikletak baimenik gabe ere sar daitezke urte osoan.\nGaur egun Artikutzako finka Donostiako Udalaren jabego pribatua da, baina Goizuetako lurretan dago. Oiartzun, Lesaka, Arantza, Zubieta, Labaien eta Goizuetako mendiek inguratzen dute 3.700 hektareatako ingurua. Euskal Herriko eremurik euritsuena da, eta bertan dago Donostia urez hornitzen duen urtegia. Euskal Herriko lur eremu zaharrenetarikoa da. Kokapenari dagozkion berezitasun hauei, gizakiak historiaurretik gaurdaino eragindako orbainak gehituz, Artikutzako paraje naturalaren egungo xarma ulertzen lagunduko digu.\nAurten ere, Independentistak Sareak independentziaren aldeko aldarrikapen bihurtu du urteroko txangoa. Doneztebe plazatik abiatuko dira Artikutzara bitarteko martxan, zapi berdeak lepoan jantzita.\nDetenido un camionero por golpear a otro con una barra de hierro en Oiartzun Festa giro bikaina Artikutzan, San Agustin egunean


EKAITZALDI: Haitzama- Eguzkiaren Zain (2008)\n2011(e)ko urriakren 12(a), asteazkena\nHaitzama- Eguzkiaren Zain (2008)\n“Eguzkiaren zain” diska 12 kantaz osatua dago, denak euskaraz noski. 10 kanta guk idatziak dira eta beste biak guk euskaratu eta moldatuak. Hamabi kantutan salsa, ska eta reggae bezalako erritmo dantzagarriek trikitixa freskoarekin batera, diska ezin alaiagoa osatu dute. "Gora bihotzak", “Noraezean” eta "Kubarantz" ska-reggae erritmoetan dabiltza. Gero, "Dantzara", "Eskuak gora-gora", “Baietz-ezetz” eta "Gure herria" bezalako kantuen latindar ukituaz gain beste kantu barnekoiagoak ere badaude, “Banoa” edota “Zu eta ni”-ren kasu. Soinu rockeroagoak bilatzen dituztenek “Dama” eta “Errealitatea”-rekin gozatzeko aukera ere edukiko dute.\n1. Gora Bihotzak\n2. Zergatik Amatxo\n5. Eskuak Gora Gora\n7. Zu Eta Ni\n9. Baietz, Ezetz\n11. Gure Herria\nEgilea: Anonimoa ordua: 02:25\nEtiketak: ska-rock, Verbena\nChase The Mayhem - Anbain (2011)\nNeubat - Stereosaurus (2006)\nHaragi Gordiña- Kale Usainak (2001)\nNeubat - Dantzaldiko erreginak(2004)\nLuis Vil: Retrato del caos\nLuis Vil: Versos ajenos\nLos Zopilotes Txirriaos: Napar-Mex (Maketa)\nLos Zopilotes Txirriaos: Hijos de la Txingada\nFurunda- Juanita (1998)\nAtom Rhumba- Gargantuan Melee (2010)\nGolden Apple Quartet- Golden Apple Quartet (1991)\nEtxamendi Ta Larralde- Garai Garratzak (1988)\nLau Behi- Bi (1996)\nJoselu Anayak- Pausorik Pauso (1992)\nKaxiano- Lizartzako Oihartzunak (1992)\nCaptain Nemo- 1280 Euskal Hiria (2007)\nTrabuko- Trabuko (1995)\nNiko Etxart- Has' Dantzan (1980)\nNiko Etxart- Nahasteka (1979)\nKerasy - Harriak apurtu (2011)\nTxoronpio, Pantxi Eta Pantxo (1997) //\nMinxoriak- Gozozale (1992)\nAl Infierno En Goitibera - Presaka (2010) /\nJoseba Irazoki- Euria Ari Du (2009)


117. zk., 1983ko abuztuaren 6a, larunbata\nUztailaren 27ko 1983/16 LEGEA, "Herri Arduralaritzaren Euskal Erakundeaz".\nEusko Legebiltzarrak, "Herri-Arduralaritzaren Euskal Erakundearen\nLege Jaurpide"ei buruzko Uztailaren 27ko 16/1983 Legea onartu duela jakinarazten zaie Euskadiko herritar guztiei. Beraz, Lege honi men egiteko eta men egina razteko agintzen diet Euskadiko herritar, norbanako eta agintari guztiei.\nGasteizen, mila bederatzirehun eta larogeita hirugarreneko Uztailak hogeita zazpi.\nLehendakaria, CARLOS GARAIKOETXEA URRIZA. ZIOEN ADIERAZPENA\nLanarigoa funtsezko alderdi gertatzen da ezein\nHerri-Arduralaritzatan. Esan dugun hori edozein Arduralaritzari dagokionaren, Euskadiko Autonomia-Elkartean berarizko garrantzia dauka.\nEuskal Herriak bere burujabetza ardietsi eta Autonomiazko\nArduralaritza berri bat sortu izanak autonomia-bidearen zerbitzurako egon eta teknikaz oso gertatuta egon eta eginkor izan dedin lanarigoa aukeratzea eta gaiagotzea ezinbesteko egiten da.\nAutonomiazko Arduralaritzarekin batean, Euskadiko Kondaira-Lurraldeek eta Udalek ere eskabide berdinak dituzte bere herrilanarien teknikazko gaitasunari eta gaikuntzari buruzkoetan. Eginkortasun-eske horri, Euskal Herriko Arduralaritza guztiek horretan bat egiten duteneko beste hau gehitu behar zaio: Herri-iharduna funtsean euskaldun izatea lortu nahia, alegia. Bateango behar eta gurari hoiek, gure Herriaren legearen eta ekonomiaren aldeetatikako bereizitasunekiko zientzia-mailako ikerkuntza suztatu beharraren luzaezinarekin batean, Herri-Arduralaritzaren Euskal Erakundea sortzea bidezko egiten dute, Euskadiko Herri-Arduralaritza guztiak eratzeko oinarritzat jotzen dugun Erakundea, alegia.\nHerri-Arduralaritzaren Euskal Erakundea Euskal Herriko Kontseilu\nNagusiaren mila bederatzirehun eta hirurogeita hemeretzigarreneko\nUrtarrilaren hamabosteko erabakiz sortzen da, autonomiaurre-aldian\nHerri-Arduralaritzako lanarigoa gaitzearen aldetik zeuden beharrei erantzuteko, eta horren Araudia mila bederatzirehun eta larogeigarreneko Otsailaren hogeita seian onartu zen (Eusko Kontseilu\nNagusiaren Aldizkari Ofizialaren 1980garreneko Epailaren 27ko\n37garren alea). Garai hartan zeuden agintepide murritzen arauera,\nHerri-Arduralaritzaren Euskal Erakundea lege-nortasuna eman ziezaion lege berezi baten bermerik gabe sortarazi zen. Bermerik eta hori zutentzea du xede oraingo Lege honek. Alde horretatik\nHerri-Arduralaritzaren Euskal Erakundea, Herri-Arduralaritzako beste\nIraskunde ospetsu batzuen bideari jarraituz, Lehendakaritza-Sailari eratxikita egon eta ihardutze-eremuz Euskadiko Autonomia-Elkarte osoa hartzen duen Erakunde Burujabe eta lege-nortasundun gisa sortzen da.\nHonako hauek dituzte oinarrizko alderdi Herri-Arduralaritzaren Euskal\nErakundearen Legearen funtsezko artezpideek:\nLehenengo eta behin, lanariak aukeratzea du Legeak\nHerri-Arduralaritzaren Euskal Erakundearen xedeetako bat: Alde horretatik, legearen 4.1 Atala, bai Autonomia-Elkartearen herri-ihardunaren alorreango agintepideei geroan ikutu diezaieketen erresuma-mailako arauera bai Kondaira-Lurraldeen Lege eta Euskal\nHerriko Toki-Arduralaritzaren Lege izango direnen aurka ez egoten saiatzen da. Hoien edukia dena dela, Herri-Arduralaritzaren Euskal\nErakundeak lege hoiek izendatu diezaioten lanari-aukeraketa egin ahal izango du, eta bai akurapen hori beste Herri-Arduralaritzaren bati esku emanda edo elkar hartuta egin ere.\nBestalde, Erakunde Burujabe denez, Herri-Arduralaritzaren Euskal\nErakundeak berenez dagozkion egitekoak betetzeko diruegitamu berezi bat izan beharko du.\nOinarrizko irizpide hoietatik abiatuta, Euskal Herriko\nHerri-Arduralaritza horren iharduna funtsezkotzat jotzen deneko\nErakunde hori araupetzen du Herri-Arduralaritzaren Euskal\nI ATALBURUA Herri-Arduralaritzaren Euskal Erakunderen Lege Jaurpideak\nHerri-Arduralaritzaren Euskal Erakundea sortarazten da, Euskal\nHerriko Erakundetzako Herri-Arduralaritzaren baitako.\nHerri-Arduralaritzaren Euskal Erakundea, Eusko Jaurlaritzako\nLehendakaritza-Sailari atxikitako arduralaritzako Ihardutze Erakunde\nBurujabe gisa eratzen da.\nHerri-Arduralaritzaren Euskal Erakundea lege-nortasunaren eta bere helburuak beterzeko behar diren eskuarteen jabe da.\nHerri-Arduralaritzaren Euskal Erakundeak bere egoitza Oñatiko\nUnibersitate zaharraren etxean izango du; hala ere, eta bere helburuak lortzeko komenigarri izan dedinetan hiri berezietango ordezkaritzen bidez ere ihardun ahal izango du. 4 Atala\nHonako hauek ditu xede Herri-Arduralaritzako Euskal Erakundeak:\n1. Euskal Herriko Autonomia-Arduralaritzak akuratu beharreko herrilanarien aukerapena, alor horretako bere iharduna\nLehendakaritza-Saileko horretzazko zerbitzuekin antolakidetuz.\n2. Beste Herri-Arduralaritzaren batek edo legebideek bere esku utzi diezaioketen herrilanarien aukerapena.\n3. Euskal Herriko Autonomia-Arduralaritzak edo beste edozein\nHerri-Arduralaritzak bere esku utzi diezaizkiokeen herrilanari eta akuratuen gaikuntza eta hobekuntza.\n4. Kondaira-Lurraldeekin, Udalekin eta Euskadiko Toki-Arduralaritzako gainontzeko Erakundeekin hoien lanarigoa gaitzeko eta hobetzeko elkar hartzearen suztapena.\n5. Euskeraren Erabilpena Arauzkotzeko Oinarrizko Legean agintzen dena egiteratuz, Euskera Herri-Arduralaritzan sarraraztea, hedatzea, erabiltzea eta arauzkotzea, baita arduralaritza-hizkuntza zehaztea ere.\n6. Euskal Herriko Herri-Arduralaritzen azterpena, irakaskuntza eta hoien legearen, dirubideen eta estadistikaren aldeetatikako bereizitasunak ezagutaraztea.\n7. Arduralaritza-Zientziari buruzko ikerketa, irakaskuntza eta ezagutaraztea, eta Euskal Herriko Arduralaritza berezietan sarraraztea.\n8. Xede bereko beste erakunde espainiarrekin edo atzerrikoekin harremanak eta ituneak egitea.\nBere helburuak lortzeko, herri-Arduralaritzaren Euskal Erakundeak honako hauek egin ahal izango ditu:\n1. Komenigarri eritzitako Lan-Sail, Lan-Alor eta Zerbitzuak eratzea.\n2. Horretarako gaitasuna izan eta ikastorduak mintegiak edo hitzaldiak eman edo berarizko gaiei buruzko edo zientziamailako lanak egin ditzaketenei bere laguntza eskatzea.\nErakundeak, norgehiagoka eta lanari-akurapena egiteko bestetan, eta\nArduralaritza-karreran aurreratzeko merezimendu izan daitezkeen agiri eta egiaztagiriak emango ditu.\nAutonomia-Elkarteko Erakundeak Herri-Arduralaritzaren Euskal\nErakundearengana joan ahal izango dute Euskal Herriko\nHerri-Arduralaritzaren egituraketari eta hobekuntzari buruzko aholku bila, galdezka eta arauak gerta diezaizkienaren eske.\nII ATALBURUA Herri-Arduralaritzako Erakundearen Erakuntza 8 Atala\nErakundeko eraentza-sailak honako hauek dira: a) Zaingo-Batzordea.\nb) Herri-Arduralaritzaren Euskal Erakundeko Artezkaria. 9 Atala\nHonako hauek izango dira Zaingo-Batzordeko kideak: Lehendakari:\nLehendakaritza-Sailburua. Lehendakariorde: Toki-Arduralaritzako\nSailburuordea. Batzordekideak: Kondaira-Lurraldeetako Ahaldun\nNagusiak; Autonomiazko Arduralaritzaren Kondaira-Lurralde bakoitzeango ordezkari bana; Euskal Herriko Toki-Arduralaritzaren\nKondaira-Lurralde bakoitzeango ordezkari bana; Eusko Jaurlaritzako\nHerri-Ihardunaren ordezkari bat, gutxienez Artezkari-maila duela, eta\nHerri-Arduralaritzaren Euskal Erakundeko Artezkaria.\nHerri-Arduralaritzaren Euskal Erakundeko Idazkari Nagusiak egingo du\nIdazkaritza, hitz egiteko eskubidez baina botoa ematekorik gabe.\nZaingo-Batzordeak erabakiak hartzeko erabiliko dituen jaurpideak,\nArduralaritzabide-Legearen I Idazpuruko II Atalburuan bateango ihardutze-sailentzat jartzen direnak heurak izango dira.\nHonako hauek izango ditu Zaingo-Batzordeak bere berenezko egitekoak:\nErakundearen Garapenerako Orotariko Egitamua, Herri-Arduralaritzaren\nErresuma-Erakunde, Toki-Arduralaritzako Erakunde, Unibersitate edo horrelako beste erakunde batzuekingo Ituneak ontzat ematea, urteko\nEkonomia Txostena, Ikasketen, lanarigoaren gaitasun-agirien eta erapidetzen hobekuntzarako eta horren akuratze Egitamua ontzat ematea, diruegitamuaren aintzin-egitasmoa Eusko Jaurlaritzako\nLehendakaritza-Sailari bidaltzeko ontzat ematea, eta Erakundearen artezte-mailako gainontzeko arazoak. 11 Atala\nHerri-Arduralaritzaren Euskal Erakundeko Artezkaria Jaurlaritzaren\nDekretoz izendatu eta hala behar izanez gero kenduko da,\nLehendakaritza-Sailburuaren saloz, Herri-Arduralaritzakoen artean gaitasuna aitortzen zaienen artetik.\nKargu hori Artezkari-mailari dagokion Lanari-Araudiaren jaurpidepekoa izango da, Jaurlaritza-Legean agindutakoaren arauera.\nErakundeko Artezkariari dagokio ihardunbide guztien bateango eta erazko eraentza, zerbitzu-artezkaritza eta lanari-burugoa bere gain hartzea, eta bai Erakundearen ordezkotza, ikasketen, lanarigoaren gaitasun-agirien eta erapidetzen hobekuntzarako eta horren akuratze-Egitamuaren saloa egitea, diruegitamuaren aintzin-egitasmoa idaztea, gastuak egiteko baimena ematea eta ordainketak eta\nErakundeko lanari erroldea zuzentzea ere.\nIII ATALBURUA Diru-Eskuarteez 13 Atala\nBere helburuak lortzeko Herri-Arduralaritzaren Euskal Erakundeak, urteoro, beretzat berezia izan eta Autonomia Elkartearen Guztizko\nDiru-egitamuetan sartutako diruegitamu bat izango du.\nHonako eskuarte hauek osatuko dute diruegitamuko eskuraketa-erroldea:\n1. Ikasketa-sari, titulu-emate, agiri, egiaztagiri eta zerbitzuegatikako gainontzeko petxa edo arielek.\n2. Argitalpenek, iragarkiek eta Erakundeak dirutruke egindako zerbitzuek eman dezatenek.\n3. Ezein norbanako edo Erakundek emandako diru-laguntza, laguntzabide eta emaitzek.\n4. Bere ogasunetatikako irabaziek, Euskadiko Ondare-Legeak agintzen duenaren arauera.\nLehenengoa.-Lehendakaritza-Saileko ihardutze sail gisa ziharzuen\nHerri-Arduralaritzaren Euskal Erakundea ezabatu, eta honen gizakizko eta gauzazko eskuarteak Lege honen bidez eratzen den Erakunde\nBurujabearentzat gelditzen dira.\nBigarren.-Eusko Jaurlaritzari, Lehendakaritza-Sailburuaren saloz Lege hau osabideratzeko eta egiteratzeko behar daitezen arau guztiak emateko eskua ematen zaio.\nEuskal-Herriko Kontseilu Nagusiaren 1980garreneko Otsailaren 26ko erabakiz onartutako Herri-Arduralaritzaren Euskal Erakundearen\nAraudia baliogabetuta gelditzen da, eta bai 1980garreneko Azaroaren\n11ko Dekretoa ere, Lege honek agintzen duenaren aurkako izan daitezen guztietan.


Donostia.eus - [Berria] Artea eta Giza Eskubideak Haur eta Gazteen XIII. ekitaldia\nHome /Albisteak /Artea eta Giza Eskubideak Haur eta Gazteen XIII. ekitaldia\nGazteria11 urtera arteko haurrak12-17 urteko gazteak+18 urteko gazteakGazte informazioaNortzuk gara Artea eta Giza Eskubideak Haur eta Gazteen XIII. ekitaldia\nHasi da on line aukeraketa! Otsailaren 27tik martxoaren 27ra bitartean\nTxiokatu Urtero bezala, aurtengoan ere 6 eta 18 urte bitarteko haur eta gazteek hartu dute parte lehiaketan, Edizio berri honetan, pertsona guztiek babestua izan behar duten intimitatearen eta pribatutasunaren gaia landu dute parte-hartzaileek. Eskubide honen inguruan hausnartu ondoren, sortutako ideia eta gogoetak irudikatu egin dituzte bakarka ala taldeka egindako lanetan.\nPublikoaren saria lortzeko, helguruarekin, herritarrek aukera izango dute epaimahai ofizialak aukeratutako margolanak saritzeko, kategoria desberdinen artean. Obra hauek aukeratzeko epea zabalik dago Donostiako Udaleko Bakearen eta Giza Eskubideen Etxearen webgunearen bitartez. Aukeraketa epea amaituta, webgune honetan bertan argitaratuko da irabazleen zerrenda eta bai irabazle eta parte-hartzaileei ere zuzenean emango zaien honen berri. Lanak aukeratzeko jarraibideak:\n1. Klik egin aukeratzeko:Margolanak aukeratu\n2. Aukeratu ikusi nahi duzun kategoria eta modalitatea. Margolan bat hautatzeko sakatu “aukeratu” botoia. 3. Erregistratu erabiltzaile berri bezala zabalduko zaizun orrian: bete ezazu inprimakia zure datu pertsonalekin eta hartu gogoan helbide elektroniko eta pasahitza, gainontzeko kategorietan parte hartzeko beharko dituzu eta. 4. Minutu gutxiren buruan mezu bat jasoko duzu erregistratu duzun helbide elektronikoan. Bertan azaltzen zaizun estekara jotzen duzunean kategoria eta modalitate bakoitzeko marrazki bana hautatu ahal izango duzu “Aukeratu” botoia sakatuta. *Gogoratu nahi adina aldiz sar zaitezkeela lotura honetan ez baduzu aukeraketa guztia saio berean egin nahi.\nEPEA: otsailaren 27ko eguerdiko 12tatik martxoaren 27ko gaueko 12tara. 2017/02/27-an argitaratua\nAlbisteen zerrenda 2017/02/28-an argitaratua


Despopulazio arriskuan daude Pirinioak eta Pirinioaurrea | EIBZko liburutegia\nZirizak nabarmendu zuenez, Nafarroa ez dago despopulatzeko «egoera larrian». Emandako datuen arabera, 2008 eta 2018 bitartean, %0,4 handitu zen Nafarroako biztanleria. Igoera horrek, ordea, ez du benetako errealitatea erakusten: Pirinio eta Ameskoa ibarretan biztanleria gutxitzen ari da.\nBiztanleriaren galeraz harago, bertzelako datu batzuek ere erakusten dute zer alde dauden lurraldeko eskualdeen artean. Nafarroa osoko datuak hartuta, kilometro karratu bakoitzeko 67,4 pertsona bizi dira egun. Ibarrez ibar aztertuta, ordea, agerikoak dira haranen arteko ezberdintasunak. Europako Batasunak kilometro karratuko 12,5 biztanle baino gutxiago duen eremua hartzen du despopulatze arriskuko gunetzat. Nafarroan, Pirinioetan eta Pirinioaurrean dute arrisku hori. Pirinioetan, 4,1 biztanle daude kilometro karratuko; Pirinioaurrean, berriz, 7,7.\nDespopulatze arriskurik gabe ere, bertze lau eskualdek biztanle dentsitate txikia dute: Zangozaldeak (14,3), Larraunek (18,8) eta Arga ibarrak (19,9); Ega-Jurramendi eskualdeak ere biztanle dentsitate txikia du —16,1 biztanle kilometro karratuko— kanpoan utziz gero bertako herririk handiena (Lizarra). Iruñerrian, berriz, 1050,3 pertsona bizi dira kilometro karratuko: Nafarroako biztanleen erdiak hor daude.\nDespopulatzeko arriskurik handiena duten eskualdeek dute, halaber, biztanleriarik zaharrena: Pirinioek, Zangozaldeak eta Ega-Jurramendi eskualdeak. Gainera, eskualde horietan dago gizartearen euskarri den biztanleriaren gutxitzea. Hain zuzen, lanerako adinean egon, gizarteari ekonomikoki eutsi, kontsumitu eta zaintzen duen biztanleria da gizartearen euskarria. Txostenean jaso dutenez, despopulatutako guneetan bereziki emakumeek alde egiten dute bertze eskualde batzuetara, trebakuntza handiagoa jasotzeko eta beren eskualdeetan ez dituzten lan aukeren bila. Horrek areagotu egin du lurralde horietako gizartearen maskulinizazioa.\nAurreko guztiaz gain, bertze faktore batek ere badu eragina Nafarroako eskualde batzuen despopulazioan: migrazioak. Nekazaritza eta nekazaritza industria errotuta dauden eskualdeetan bizi da proportzioan migratzaile gehien —Espainiakoak ez dituzte horrelakoetan aintzat hartzen—. Erriberan, biztanleen %17,1 migratzaileak dira; Erribera Garaian, %20 dira. Txostenak dio migratzaileen kopuru horrek ezabatzen duela despopulatze arriskua. Txostenean, dena dela, nabarmendu dute neurriak hartu beharra dagoela biztanleria hori gizarteratzeko. Despopulatze arriskuan diren eskualdeetan dago atzerriko biztanle gutxien: Pirinioetan eta Pirinioaurrean.\nNeurri zehatzen zain\nAtzo aurkeztutako txostenean, despopulatzea geldiarazi eta gizarte kohesioa hobetzeko hartuko dituzten hainbat neurri aurreratu zituen Zirizak. Bertzeak bertze, gazteen ekintzailetzarako proiektuak bultzatuko dituzte, landa eremuko biztanleriarentzako oinarrizko zerbitzuak ezarriko, hirigunetik landa eremurako komunikazioak hobetuko, eta eskualdeak alor batean espezializatzeko estrategiak sortuko dituzte. Nolanahi ere, Ziriza kontseilariak erran zuen datozen hilabeteetan aurkeztuko dituztela neurri zehatzak.\nKategoria Albistea, Berria egunkaria, D eredua, DBH 3. eta 4. mailak, Euskara, Gizarte Zientziak, Gizartea, Multimodala, etiketak Ainhoa Larretxea Agirre, Nafarroa by liburutegia. Gorde lotura.


EHUk 1.577 tona CO2 gutxiago isuri ditu kanpusak itxi zituenetik - Deia\nUrteko % 5,63a\nEHUk 1.577 tona CO2 gutxiago isuri ditu kanpusak itxi zituenetik\ndeia.eus 02.04.2020 | 11:59\nEHUk 1.577 tona CO2 gutxiago isuri ditu kanpusak itxi zituenetik. UPV/EHU\nEHUk 1.577 tona CO2 gutxiago isuri ditu kanpusak itxi zituenetik.\nBILBO. Euskal Herriko Unibertsitateko Bilboko Ingeniaritza Eskolako Iñaki Zuazo irakasleak eta Eduardo de la Torre ikertzaileak unibertsitateak eragindako kutsadura aztertu dute. Hala, koronabirusak EHUko kanpusen itxiera eragin zuenetik, unibertsitateak 1.577 tona CO2 gutxiago isuri dituela ondorioztatu dute, urtero sortzen duenaren % 5,63a.\nJasangarritasun Zuzendaritzak mugikortasun ohituren inkestan lortutako emaitzak hartu zituzten abiapuntu Zuazok eta De la Torrek azterlan hau egiteko. Aipatutako inkesta unibertsitateko kideei egin zieten 2018an, eta Europa mailan egin zen, U-MOB sarearen barruan dauden beste unibertsitate batzuekin lankidetzan. Ekimen horretan, unibertsitateko kideen mugikortasun ohiturak eta horiek klima sistemaren gainean duten eragina analizatu zuten, UPV/EHUk zer ingurumen aztarna uzten duen kalkulatzeko. Ekimena Gorka Bueno Mendietak koordinatutako Campus Bizia Lab programako EHU-Aztarna proiektuaren barruan dago.\nZuazok eta De la Torrek orduan lortutako datuak eta egungo konfinamendu aldian gertatuko liratekeen isurpenen estimazioak (datu horien araberakoak) konparatu dituzte.\nKonparazioa egin ondoren, ikertzaileek ondorioztatu dute ikasleen, irakasleen eta administrazio eta zerbitzuetako langileen dagokien campusetako joan-etorrien murrizketak 1.557 tona CO2 gutxiago isurtzea ekarri duela. Hain zuzen ere, honela: 257 tona CO2 gutxiago lehen astean (Arabako Campusa bakarrik zegoen itxita); 495 tona CO2 gutxiago bigarren asteko hiru irakastegunetan (hiru campusak zeuden itxita jada); eta 825 tona CO2 gutxiago hirugarren astean.\nZuazok eta De la Torrek aurreikusten dutenez, ikasgeletara berriz itzultzean ohiko zifrak ere itzuliko dira. Nolanahi ere, zera adierazi dute ikertzaileek: «Uste dugu emaitzek zer pentsatu ematen dutela; alegia, beharrezkoa ote den egungo aurrez aurrekoen formula edo formula berriak behar ote diren».\nEHU-Aztarna proiektuan lan egiten duen taldeak aurretik ere simulatu zuen aztarna horretan gerta zitekeen murrizketa, hainbat egoeratan simulatu ere; esaterako, campusera 5 egunetan joan ordez 4 egunetan joatea. «Inoiz ez genuen imajinatu bizitzen ari garen egoera: aurrez aurreko jarduera erabat etenda egotea», adierazi dutenez.\nKARBONO AZTARNA EZ DA BERBERA KOLEKTIBO GUZTIETAN\nGure unibertsitateko kideek garraio publikoa erabiltzen dute nagusiki (%?66), eta nabarmen gutxiago ibilgailu pribatua (%?21). Azken, bitarteko ez motorizatuak daude (%?13); horren proportzioak campusaren arabera aldatzen dira.\nMugikortasun ohiturak aldatu egiten dira kolektiboaren arabera ere: ikasleek garraio publikoan egiten dituzte joan-etorriak gehienbat (%?70), eta administrazio eta zerbitzuetako langileek (AZPko langileek) eta irakasle-ikertzaileek (IRI) antzeko proportziotan egiten dituzte joan-etorriak garraio publikoan (%?45,1 eta %?45,6 inguru, hurrenez hurren) eta ibilgailu pribatuan (%?44,4 eta %?40,4, hurrenez hurren). Gainera, IRIen eta AZPko langileen kasuan, urteko aste gehiagotan joaten dira campusetara edo lan eremuetara.\nHorrek esan nahi du unibertsitateko kideek 28.000 tona CO2 inguru isurtzen dutela; horietatik 19.000 tona ikasleek, eta 9.000 tona langileek (IRIek eta AZPko langileek).\nHori horrela, pertsona bakoitzak unibertsitatera egiten dituen joan-etorriek klima aldaketarengan duten urteko inpaktua, alegia, karbono aztarna, desberdina da: 472 kg CO2, ikasleen kasuan eta 1.216 kg CO2 baliokide IRIen eta AZPko langileen kasuan.\nEHU-Aztarna proiektuak bizi zikloaren analisiaren metodologia erabiltzen du eta Europako Batzordeak proposatutako gida metodologikoari jarraitzen dio UPV/EHUren ingurumen aztarna kalkulatzeko. Campus Bizia Lab programaren proiektu honen esparruan, baliabide erabileraren eta atmosferara, uretara eta lurrera egindako isurpenen inbentario bat egin da, dena ere UPV/EHUn egindako jarduerekin lotuta (mugikortasuna barne). Ingurumen aztarna kalkulatzeko, modelizazio bat egiten ari dira openLCA software librearekin eta Ecoinvent datu basearekin. Ingurumen inpaktuen modelizazioaren emaitzak bizi zikloaren analisi sozialarekin osatzen ari dira.\nEl fin del curso universitario continúa en el aire.\nEHUko Medikuntza eta Erizaintzako azken urteko ikasleak euskal osasun-sisteman sartuko dira.\nRekalde Aretoak Barriek 2021 erakusketa-zikloa jasoko du


dispON: mailegu pertsonalak Euskadiko Kutxako - Laboral Kutxa Prentsa aretoa\ndispON: mailegu pertsonalak Euskadiko Kutxako\nNovember 25, 2008 -an argitaratua cajalaboral(e)k\nMaileguen izen komertziala “dispON” da. Haren bidez, Euskadiko Kutxako bezeroek diru kopuru bat sar dezakete euren kontuan, gutxienez 500 euro eta gehienez entitateak bezero bakoitzarentzat ezarritako zenbatekoa. Hori egiteko ez dute zertan sukurtsalera joan, aski dute Internet, Banka Telefonikoa edo Euskadiko Kutxak han-hemen dituen 600 kutxazainetako bat erabiltzea.\nNorberak nahi duen zenbatekoa eta itzultzeko denbora adieraztea ez beste izapiderik gabe, bezeroak unean bertan eduki dezake dirua bere kontuan:\n– Sukurtsalera edo notarioarengana joan gabe.\n– Eguneko 24 orduetan eta urteko 365 egunetan.\n– Azalpenik eman eta dokumentaziorik aurkeztu gabe.\nBezeroek dispON erabiltzeko aukeratutako bide nagusia kutxazain automatikoa da, haren erraztasunagatik eta eragiketen azkartasunagatik. Internet ere, Caja Laboral Net zerbitzuaren bidez, eragiketa kopuru handia bideratzeko kanala da. Azkenik, ohiko kanalak hobesten dituzten bezeroek Banka Telefonikoa eta sukurtsalak ere balia ditzakete dispON mailegua eskuratzeko.\nProduktu horri esker, Euskadiko Kutxa kontsumo-maileguen negozioan nabarmentzen ari da, etxebizitzen kontsumoak oso atzera egin duen azken sasoi honetan. Hala, emandako maileguak % 15 gehitu ditu eta lau mailegutik bat dispON motakoa da.\nEuskadiko Kutxak mailegu pertsonaletan ahalik eta erraztasun handiena eman nahi die bere bezero lotuei, mailegua nahi eta behar dutenean eskura dezaten eta ohiko izapideak alde batera utz ditzaten. Hala, negozio horretan indartsu egin nahi du gora entitateak, baina arriskuak zainduta. Horretarako, bezero lotuei, hau da, entitateak ezagutzen dituenei eskaintzen die produktua.


6 urrats zure finikitoa kalkulatzeko | Consumer\nNomina, gozatu gabeko oporrak eta aparteko pagak batuz gero, eta kotizazioak kendutakoan, finikitoa modu erraz eta minutu gutxian ezagutzea posible da\nEz al da gai bere finikitoa kalkulatzeko? Dirudien baino errazagoa da. Artikulu honetan zehazten diren sei urratsetan lor daiteke. Nahikoa da kontzeptu batzuk kontuan hartzea, hala nola soldata, gozatzeko geratzen diren oporrak edo ordaindu gabeko aparteko ordainsariak. Kenkariak batu eta kenketak kendu ondoren, enpresak langileari lan-harremana amaitutakoan zenbat zor dion kalkulatuko da. Baina gai ez bazara edo kontuak egiteko gogorik ez baduzu, Sarean dauden finikito kalkulagailuetara jo dezakegu, minutu gutxiren buruan arazoa konpontzen baitute.\nLan-harremana amaitzean enpresak langileari ematen dion dokumentua da finikitoa. Kaleratzearen egunean konpainiak langileari ordaindu behar dizkion kontzeptu guztiak banakatzen dira bertan. Besteak beste, hartu gabeko oporren zenbatekoa, lan-harremana amaitzen den hileko nominaren zatia, aparteko ordainsarien zati proportzionala eta kaleratzeagatiko kalte-ordaina, hala badagokio.\nMaría Esmeralda Romok Rincon&Romo bulego laboraletik gomendatzen duen bezala, dokumentua ondo berrikusi behar da, eta, hala gomendatzen duen bezala, Maria Esmeralda Romok orri guztietan sinatu eta zehaztu behar du gutun-azalaren ondoan “onespenik ez”, atea zabalik edukitzeko.\nNola erreklamatu finikitoa.\nNola kalkulatu finikitoa 6 urratsetan\n1. Kalkulatu azken nomina. Soldata finkoa izanez gero, azken nomina hartzen da kontuan, baina soldata aldakorra bada, azken sei nominak izango lirateke. Egunean zenbat irabazten den jakin behar da, azken nominatik zenbat kobratu behar den jakiteko. 1.000 euro kobratzen badira, 33,3 euro dira egunean. Azken hilabetean lan harremana bukatu arte 15 egun egin badira, hilabete horretan 499,5 euro jasoko dira (33,3 x 15).\nHemen ere kontuan hartu behar dira, baldin badaude, antzinatasunaren plusa eta gaueko/hitzarmena/hitzarmena/garraioa… plusa, nomina bezala dagokiona kalkulatuz.\n2. Hartu gabeko opor-egunak ezagutzea.Kontratuetan lan egindako urte bakoitzeko ordaindutako opor-egunen kopurua agertzen da. 30 opor-egun izanez gero, hilean 2,5 egun; 24 egun izanez gero, hileko 2 egun, eta abar.\nHartu gabeko oporrengatik zenbatekoa kalkulatu behar da. Urtean 24 egun ematen badituzte eta urriaren 15ean kaleratzen badira, 19 opor-egun izango lirateke (hilean 2 egun, urrian 1). 15 egun hartu eta 4 geratzen badira, lau egun horiek ordaindu behar dituzte. Egunean 1.000 euroko soldata ordainduta – 33,3 euro irabazten dira -, gozatu gabeko oporrengatik 133,2 euro (33,3 x 4) ordaindu behar dira.\n3. Kobratu gabeko aparteko pagak.Kobratu gabeko estrenei zenbat dagokie kalkulatu behar da. Bi (uztaila eta abendua) izanez gero, lehenik eta behin, soldata (1.000 euro) urteko egunen artean banatu behar da, hau da, 2,73 euro, ordainketa bakoitzeko enpresak atxikitzen dituen euroak.\nKontratua urriaren 15ean amaitu bazen, kalkulatu behar da zenbat egun igarotzen diren urtarrileko aparteko paga ordaintzetik kaleratzearen egunera arte (288 egun) eta gauza bera bigarren ordainpetik kaleratzeraino (107 egun). Urtarrileko estratutik 786,24 euro (288×2,73) eta uztaileko soberakina, 292,11 euro (107 x 2,73); beraz, guztira 1.078,35 euro beharko lirateke aparteko zenbatekoengatik.\n4. Kontzeptu horiek guztiak batu. Azken nomina batu ondoren, hartu gabeko oporrak eta ez diren estrak kobratu ondoren, Gizarte Segurantzako kenkariak eta PFEzaren atxikipenak bakarrik kendu ahal izango dira.\n5. Kalte-ordaina jasotzea, baldin badago.Kalte-ordaina badagokio (kaleratze objektiboa eta bidegabea denean bakarrik), hemen gehitu behar da. Kalte-ordaina urtean lan egindako egunen eta kontratu-motaren araberakoa da.\nMetatutako antzinatasun-egun guztietarako, baina, 2012ko lan-erreformaren aurreko kontratua bada, gehienez ere, 45 eguneko soldata jasoko da lan egindako urte bakoitzeko, eta gehienez 42 hileko. “Iraungitzerako kalte-ordaina da”, lan-bulego laboraletik adierazten dute. Egun, lan egindako urte bakoitzeko 33 alokairu-egun kobratzen dira gehienez (24 hilabeteko mugarekin), edo 20 (gehienez 12 hileko) kaleratze objektiboen kasuan.\nKalte-ordaina, batzuetan, aparteko dokumentu batean ematen da, finikitoa erantsita. Horrekin ados ez bazaude, orri bakoitza sinatu eta “Ez ados” adierazi behar da, finikitoarekin gertatzen den bezala.\n6. Kotizazioak kendugertakariengatik, langabeziagatik, etab. eta dagokion PFEZren atxikipena.\nInterneteko finikitoen kalkulagailuak\nSarean mailegu, hipoteka, aseguru eta abarren kalkulagailuak daude. eta baita finikitoak ere! Minutu gutxitan eta zalantzarik izanez gero, kalkulagailu horietako bat erabil daiteke, langile bati lan-harremana amaitzen denean kobratzea zenbat dagokion jakiteko.\nZure finikito.com kalkulatzeko, kalkulatu finiquito.es edo zure kapitala, nahikoa da urteko soldata gordinari buruzko datuak sartzea, eta, horrez gain, nahikoa izango da urteko soldata gordinari buruzko datuak sartzea, urteko opor-egunak eta, hala badagokio, kaleratzeagatiko kalte-ordaina (lan egindako urte bakoitzeko egunak). Bete ondoren, kalkulagailuak finikitoa eskainiko du, ezer gehiagorik egin gabe.\nKaleratze-gutuna, dokumentu garrantzitsua\nKaleratze-gutuna da finikitoaren ondorengo dokumentu garrantzitsuena. Gutun horretan, enpresak langileari jakinarazten dio lan-harremana amaitu dela, eta eman dioten data zehatza adierazi behar du. Halaber, kaleratzeak zein egunetan izango duen eragina adierazi behar du, eta ez du bere lanpostura itzuli behar. Kaleratzea eragin duen arrazoia ere adierazi behar da.\nenpresak langabezia paro-eu


Honelakoak dira LABORAL Kutxaren bulegoak - Ba da beste modu bat | Laboral Kutxa Blog\nLehenengo bulegoa Arrasaten (Gipuzkoa) zabaldu genuen, duela 50 urte baino gehiago. Errotulu argitsua zuen, baina ezin zen automatikoki itzali eta piztu; horrela, igandeetan, dantzaldiaren ostean, bazkide batek joan behar izaten zuen itzaltzera. Ordutik, gure bulegoak asko aldatu dira, gure bezeroei ahalik eta zerbitzu onena emate aldera. Gakoak, betidanik gure bereizgarri izan direnak, hurbileko harremana, kalitatezko zerbitzua eta profesionaltasuna dira. Guretzat, bezeroekiko konpromisoa gure DNAren osagaietako bat da; izan ere, LABORAL Kutxako langileok entitateko bazkideak gara.\nErabakiak modu demokratikoan eta arduratsuan hartzen ditugu, gure mozkinak gizarteari itzultzen dizkiogu, gure ingurunea hobetzen inplikatzen gara… gauza askok bereizten dute LABORAL Kutxa beste finantza-erakundeetatik, bai antolaketan eta baita funtzionamenduan ere. Kreditu- eta lan-kooperatiba garenez, ezin zen bestela izan. Hain zuzen ere ezberdinak garelako, badakigu bezero bakoitza ere ezberdina dela, nork bere ezaugarriak eta beharrak dituela.\nHorregatik, bezero bakoitzarengana modu berezian hurbildu nahi dugunez, eredu orokorreko finantza-erakundeetatik urrundu nahi izan dugu, langile guztiek lan berdina egiten eta mundu guztiari arreta berdina ematen dioten horietatik. Adituek eskaintzen duten arreta da gure bulegoen oinarria. Helburua: bulego bakoitzean negozio-adar jakin bateko adituak eskain diezazula arreta, banku-negoziokoak edo aseguru-negoziokoak. Bezeroak hurbiltasunez eta ahalik eta kalitate handieneko harremanen bidez gestionatuko dituenak.\nZer aurkituko dugu bulego bakoitzean?\nKutxako gestorea: Online Bankak gorakada izan badu ere, eta kutxazain automatikoek askotariko zerbitzua eskaini arren, leihatilako eragiketak gure arretaren alde garrantzitsua dira oraindik ere. Eskudirutan egindako sarrerak, ordainagiriak ordaintzea, txekeak… lan horiek guztiak kutxako gestoreek egiten dituzte.\nBanka pertsonaleko gestorea: Gure bulegoetan, bezero jakin batzuen arretaz arduratzen diren adituak ditugu. Entitatearekin lotura estua izanik, aurrezteko ahalmena duten eta/edo aurrezkiak eskura dituzten bezeroak dira horiek. Euren gestore pertsonala dute, euren zorro osoa kudeatzen duena eta arreta espezializatua eskaintzen diena. Izen-abizenekin. Gainera, banka pertsonaleko gestoreek era guztietako bezeroei eskain diezaiekete arreta, euren beharrak edozein direla ere: lehen automobila erosteko aurrezten ari den gaztea, seme-alaben heziketarako dirua gordetzeko modua jakin nahi duen bikotea…\nPro gestorea: Gure bezero autonomo edo profesionalek euren produktu- eta zerbitzu-lerro propioa dute eskura, eta noski, horren barruan dago euren gestore espezialisten arreta jasotzea ere. Gestore espezialistek inork baino hobeto argituko dizkiete bezeroei negozioen eta ekonomiaren finantzaketari eta gestioari buruzko zalantzak. Gaztenpresa Fundazioarekin proiektu bati ekiten dioten bezeroen kasuan, esaterako, Pro gestorea izango da haien konfiantzazko pertsona, proiektu osoan zehar lagun izango dutena.\nAseguruetako gestore espezializatua: Beste finantza-erakundeetan ez bezala, LABORAL Kutxan aseguruak sortu ere egiten ditugu, merkaturatzeaz gain. Lehenago ere hitz egin dugu eredu horri buruz; horri esker, aseguruak gure bezeroen beharren arabera egin ditzakegu. Gainera, Lagun Aro Aseguruetako merkataritza-sarea gure bulegoetan txertatu dugunez, bezeroak bere bulegoan hitz egin dezake aseguru-espezialistarekin, eta bertan gestiona dezake istripu-partea, aldaketak egin polizan, edo ehorzketa-asegurua kontratatu. Hori da gure Bankaseguruen eredua, eta horri esker, Bankako eta Aseguruetako profesionalek gestiona ditzakete gure bezeroek finantzetan edo aseguruetan dituzten beharrak.\nBulegoko zuzendaria: Sukurtsalaz arduratzen den eta talde osoa koordinatzen duen pertsona da. LABORAL Kutxaren bezeroak diren enpresa ertain eta txikien premiak gestionatzeaz arduratzen da. Haren zorroaren barnean, Premium Bankako bezeroak ere sartzen dira; horiek Premium Gestore bat dute gainera, eta haren sukurtsalean biltzen dira beren aurrezki- eta inbertsio-premiei erantzuteko helburuarekin.\nAdituen araberako bereizketa horri esker, gure bezeroei ahalik eta arretarik egokiena eskaintzen zaie, baina horrek ez du esan nahi gestoreek edozein gertakariri erantzuteko banka-ezagutzarik ez dutenik. Banka pertsonaleko gestore bat kutxako gertakari jakin batez ardura daiteke eta Pro gestore batek bezero partikular bati arreta eskain diezaioke eta, aldi berean, sukurtsaleko zuzendari batek hipoteka baten inguruan galdetu duen pertsona bati edo erakundearekin hertsiki loturik dagoen bezero bati erantzun diezaioke.\nEnpresentzako bulegoak: LABORAL Kutxa inguruko enpresei zerbitzua emateko sortu zen, eta urteetan ari da haien beharrei erantzuten. Gaur egun enpresetan espezializatutako bulegoak eta Banka Korporatiboko zentroak ere baditu, LABORAL Kutxako bezero diren enpresa handiei zerbitzua eskaintzen dietenak.\nHorrelakoak dira, gaingiroki azalduta, LABORAL Kutxaren bulegoak. Adituak dituzte oinarri, bezeroarengana bideratuta daude eta arretaren kalitatea dute xede. Nahi al duzu hurbiltzea eta zuk zeuk ikustea? Eskura duzu gure bulegoen bilatzailea. Zain gaituzu!\nTags: bulegoak sartze erraztasuna


Gure heziketa | Mariaren Lagundia ikastola\nHasiera » H. Eskaintza » Haurtzaindegia\n2000-2001 ikasturtetik martxan dago gure Haur Eskola. 7 gelaz osaturik dago, 2 gela 0-1 urte bitartekoak, beste 2 gela 1-2 urte bitarteko haurrekin eta 3 gela 2-3 urtekoekin.\nEtapa honetan helburu nagusitzat honako hauek ditugu:\nEgokitzapen on bat lortu, haurrari giro atsegin eta seguru batetan dagoela senti araziz.\nBakoitzaren une ebolutiboa kontuan hartuz, eta bere erritmo biologikoa errespetatuz, bere gaitasunen garapen egokia lortu,autonomia, ingurune fisiko, sozial eta komunikazio arloetan.\nFamiliak inplikatu ikastolaren zereginetan, umearen garapenean duten arduraz jabetuz.\nGure Haur Eskolaren eginkizun eta helburu nagusia 0 – 3 bitarteko haurren heziketa eta garapen integrala lortzea da.\nGarai honetan, elkarrekiko harremanak gauzatu eta estimulatzeko ezinbestekoa da umea segurtasuna ematen dion giro atsegin batean haztea, era berean giro honek norbere irudi baikorra eta erreala garatzen eta gertuko ingurua ezagutzen lagunduko diona. Zentzu honetan, haurtzaindegian dagoen denboraren banaketa, umearen behar ezberdin eta aldakorrei egokituta dago, bakoitzaren erritmo biologiko eta beharrak errespetatuz. Segurtasun giro hau lortzeko familia eta gure arteko harreman estua bideratzen dugu.\nKontutan izanik, garai honetan pentsamendua eta akzioa bana ezinak direla eta manipulazio, jolas eta esperimentazioaren bitartez, haurrak beren burua eta inguruan duten errealitatea ezagutzen hazten direla; jolasa izango da guzti hauek lortzeko erabiliko dugun tresna.\nTopaguneetan elkartuko gara denok, denon artean hainbat ekintza burutzeko eta elkarrizketak izateko.\nHaurren ahozko ekoizpenak izan daitezela bultzatzen ahaleginduko gara.


Zaru_ttikiya: "Aupa @dabidnet https://laborategia.eus/twitter-i…" - Mastodon.eus\nhttps://laborategia.eus/twitter-itxi-dut/ irakurri dut, eta identifikatua sentitu naiz. Ez daukat WhatsApp-ik, eta gainera ez dut inoiz eduki!! 😁 Uste nuen nire bikotekidea eta biok ginela munduan bakarrak 😵 ...eta egia da, jendeari WhatsApp-ik ez duzula esaten diozunean ikustekoa da jartzen duten aurpegia, ez dute erreakzionatzen, blokeatuak gelditzen dira. 😂\n2019(e)ko Ots 08, 19:57 · Web · 2 · 1 · 3\n2019(e)ko Ots 08, 19:59\n@Zaru_ttikiya kasu honetan orduan % 1ekoak gara 🤣\n2019(e)ko Ots 11, 10:28\nNik etxeko ordenagailuan daukat. Era posta elektronikoa bezala kudeatzen dut...\n2019(e)ko Ots 11, 18:21\nBaina @Beltza, ez dizu pereza ematen hainbeste txorakeria jasotzeak eta kudeatu beharrak? Nire inguruko ia denek erabiltzen dute, eta kexatzen sumatzen ditut askotan: mezu pila bat, gehienak txorakeriak eta n aldiz errepikatuak (talde ezberdinetatik mezu bera iristen delako)... puff\n2019(e)ko Ots 11, 20:47\nEgin guztian zehar gainean izanez gero bai, pantailari behin eta berriro begiratu eta beti harinkerik..... Aldiz gauean etxera iritsi eta bost minututan dena errebisatzen dut, merezi duenari soilik kasu eginez....


Artistas en Ruta zuzeneko kontzertu zirkuituan izena emateko epea martxoaren 24an amaituko da | Etxepare Euskal Institutua\nArtistas en Ruta zuzeneko kontzertu zirkuituan izena emateko epea martxoaren 24an amaituko da\nArtistas en Ruta egitasmoaren hurrengo emanaldi zirkuituan parte hartu ahal izateko proposamenak aurkezteko epea martxoaren 24an amaituko da. Estatu mailan zuzeneko musika eta talentu berriak sustatzeko helburua du AIEk (Espainiako Artista Interpretatzaile Elkartea) sortutako programa honek eta helburu hori betetzeko zuzeneko emanaldiak antolatzen dituzte musika areto ezberdinekin elkarlanean, hilabetetan luzatzen diren zirkuituetan.\nAIEk Etxepare Euskal Institutuarekin duen lankidetzari esker, euskal taldeen presentzia bermatua dago zirkuitoan. Hain zuzen ere, euskal parte hartzea sustatzen duen akordioa berrindartu berri dute Miren Arzalluz, Etxepare Euskal Institutuko zuzendariak, eta Jose Luis Sevillano Espainiako AIEko Zuzendariak. Honen helburuak euskal produkzio musikala estatu mailan ezagutaraztea, balio artistiko berriei adierazpide markoak eskaintzea edota artisten trukea sustatzea dira.\nEgitasmoan izena eman ahal izateko bi modu daude: fisikoki edo online. Artistas en Rutako komitea urtean bitan batzen da, kasu honetan apirilaren 5an. Elkarteak adierazi duenez, bidalitako materialak hiru deialditarako iraunaldia izango du: ziklo batean aukeratuak izan ez diren proposamenak hurrengo batera bideratuko dira berriz baloratuak izan daitezen.\nProiektuari buruzko informazio gehiago esteka honetan klik eginak aurkitu dezakezue.


Euskadiko Kutxak Gestiolan jarri du abian, linea bidezko doako kudeaketa programa, autonomo eta ete-entzat - Laboral Kutxa Prentsa aretoa\nJuly 17, 2012 -an argitaratua cajalaboral(e)k\nNafarroako 3etrade enpresarekin egindako akordioaren emaitza da zerbitzua. 3trade enpresentzako kudeaketa-softwarean espezializatuta dago eta Cluster TIC Navarra Saria irabazi zuen 2011n.\nEuskadiko Kutxak Gestiolan izeneko tresna informatikoa jarri du bere bezero diren autonomo eta enpresa txikien esku, negozioaren salmentari eta fakturazioari lotutako eginkizunak errazteko. Tresna hori CLNet Euskadiko Kutxaren banka elektronikoaren bidez dago eskuragarri.\nZerbitzuari esker, 130.000 bezerok eta Hego Euskal Herriko autonomoen % 35ek baino gehiagok erabili ahal izango dute doako tresna informatikoa beren fakturazioa kudeatzeko.\nTeknologia berrien aldeko apustu garrantzitsuaren ondorioa dugu Gestiolan. Izan ere, 3etrade plataformak “cloud compuing” edo “hodei-konputazioa” deritzon teknologiaz lan egiten du.\nTeknologia horrek abantaila handiak eskaintzen dizkie erabiltzaileei, hala nola malgutasuna (edonondik eta edonon eskura daiteke) eta segurtasuna (ekipoa galdu edo hondatzen bada, datuak ez dira galduko eta inork ere ez ditu eskuratuko).\nGestiolanek honako zeregin hauek beteko ditu besteak beste erabiltzaileentzat: negozioaren datu-basea osatu, salmenta-agiriak, aurrekontuak eta albaranak editatu… Gainera, ordainagiri-sorten kobrantza Euskadiko Kutxaren banka elektronikarekin zuzenean lotzeko aukera emango du.\nEra berean, eta akordio horri esker, Euskadiko Kutxako bezeroek deskontuak izango dituzte 3etrade plataformaren gainerako kudeaketa-moduluetan (erosketa- eta biltegi-kudeaketa, proiektu-kudeaketa, CRM, linea bidezko merkataritza…), horiek erabili nahi badituzte.


Podgorica eta Backo • ZUZEU\nPodgorica da Montenegroko hiriburua. Ezezaguna guztiz. Nik bisitatu ditudan hiriburuen artean, agian, ikusteko gutxien daukana. Ezer gutxi. Ez dakit, agian, horregatik erosoen sentitu arazi nauenetako bat ere izan da. Lasaia, trankila. Inongo edertasunik ez badu ere, itsusia ez da eta egunean zehar beroa jasangaitza izan arren, arratsaldeko epeltasunak pasiatzera irtetera gonbidatzen du, caffe batean eseri eta Montenegro bertako Niksicko zerbeza fresko bat hartzeko. Eguzkia ezkutatzearekin irabazten dute kaleak. Bizitasunez betetzen da bulebar printzipala, zein, gainera, bostetatik aurrera oinezkoentzat bakarrik bihurtzen baiten. Trafikoak debekatuta dauka hurrengo goizeko bostak arte berriro ibiltzea.\n“Montenegro oso polita da“, esaten diote hona etortzen diren turista eta atzerritarrek. “Bai“, erantzuten die berak, “soilik 600.000 montenegroarrak daude soberan“, umore beltza erabiliz, “horiek denak hemendik bidaliz gero, perfekto“.\nBaina bada beste motibo bat, izen propio bat, Podgorican gustora sentiarazi nauena: Backo. Backo ostatu hartu dudan lekuaren jabea da. 35 urteko montenegroarra. Musulman ateoa, bere hitzetan. Gaueko tertulian herrialdearen historia, politika eta gaur egungo affaire askoren berri eman dit, bion arteko berbaldi atsegin batean, Euskal Herriataz ere galdetu baitit.\n“Montenegro oso polita da“, esaten diote hona etortzen diren turista eta atzerritarrek. “Bai“, erantzuten die berak, “soilik 600.000 montenegroarrak daude soberan“, umore beltza erabiliz, “horiek denak hemendik bidaliz gero, perfekto“. Ustelkeria omen da nagusi Montenegron eta Errusiako mafia herrialdea bereganatzen ari da, batik bat, kosta adriatikoa. “Hau garbigailu bat bezala da, zuk ekarri diru zikina eta hemen inbertituz zurituko da“. Backok ez du sinesten politikoetan eta horregatik ez du inoiz bozarik eman. Denak berdinak iruditzen zaizkio, gobernukoak ala oposiziokoak izan. Denak ustelak.\nBidaiarientzat lasaia da, ez da arriskurik baina krimen antolatua existitzen da eta Sizialiako metodo berak erabiltzen omen dituzte. Lehen Italiako mafiak ziren eta Europar Batasunak “aski da!“ esan zuenean, Errusiarrak iritsi ziren. Beraien asuntotan ez sartzea omen da arazorik ez izateko irtenbiderik onena.\nGerrari buruz galdetu diodanean, esan dit Balkanetako Gerrak ez direla amaitu, gorrotoak eta nazionalismo sutsuak hori dirautela. “Europar Batasunaren presioaz denak demokratak bailiran aktuatzen ari dira, baina 20 urte baino lehenago berriro gerra piztuko da“, dio. Inor ez dago gustora bake akordioen emaitzekin. Ez da baikorra, berba egiteko moduak eta tonuak salatzen dute.\nZigarro bat pizten du bestearen atzetik, horrek lasaituko egingo balu bezala. Hitz egiteko gogoz dago. Eta nik utzi egiten diot, segitzeko esanez. Gustora dago dena kontatzen eta niri arras interesgarria iruditzen ari zait kontatzen didan oro.\nMontenegroko historiari eutsi dio. Harro dago montenegroarra izateaz. Hitzetan nabari da. “Gu ez gaitu inork konkistatu, ezta inperio otomandarrak ere”, eta mapa batean erakusten dit herrialde hau askea izan zela turkiarrek zonalde hori okupatu zuten 500 urteetan. Gaur egungo Suitza moduan geratu zen, “for trading”, dio, negozioak egiteko.\nBukatzeko ardo montenegroarra atera dit. Beltza. Eta botila txikia bion artean konpartitu dugu. Horrela bertako ardo ederra dastatuz amaitu dugu gaua, ez antolatu, ez ordaindu daitekeen aparteko giro epel batean.\nbacko, bidaia, cronica, Fernando Rojo, kronika, montenegro, podgorica\n3 pentsamendu “Podgorica eta Backo”-ri buruz\nDraza Mihailovitx 2013-08-01 10:37\nGauza batekin ez nago ados, Backok dioenean “EBren presioa dela eta demokrata bezala aktuatzen dituzte, baian 20 urte aurretik guda berriz hasiko da”. Prezeski EB izan zen guda gehien sustatu zuenetako bat (Kroazia eta Eslovenia lagunduz serbiarren aurka). EBri ez zitzaion Jugoslavia interesatzen.\nBeste alde batetik mafia oso sartua dagoela ados, ez da Montenegro baino gobernu mafiosorik Balkan osoetan. Milo Djukanovic Balakanetako politikorik arrakastatsuena izna zen herrialde bat bere jabetzakoa bihurtzen. Eta Milo hori, “antiserbiarra” zenez oso txalotua izan zen Mendebaldean,e ta baita Euskal Herrian “Independentista” zelako (batzuetan hain erraz sartzen digute ziria euskaldunoi…)\nBestalde egia da Montenegro ez zuela inork konkistatu (nahiz eta otomandarrei tributoak ordaindu behar izan zizkien urte batzuez). Horrek, egia da, halako harrotasun bat piztu du: “serbiarren artean serbiarrenak” “hiperserbiarrak” omen ziren montenegroarrak.\nP.D: Ez dakit zergatik “Montenegro” diogun euskaraz eta ez “Mendibeltza”\nFer 2013-08-01 17:33\nAdos guztiz Europar Batasuna izan zela gehien butzatu zuena gerra Balkanetan. Nik gauza batzuetan kontra egin nion, baina nire asmoa bera entzutea eta tarte bat konpartitzea zen, ez nuen eztabaidan sartu nahi, eta ezin det kronikatxo horretan jarri han hitz egin genuen guztia. Baina ados nago Europako “demokraziak” izan zirela han gertautakoaren errudun nagusia.\nOh.-izenaren inguruan, nik bere izen naturala mantendu eta euskaraz Crna Gora deituko nioke, ez nioke Mendi Beltza deituko, berea ez den beste hizkuntzatan mantentzen baita Monetnegro, izan inglesez, italieraz, edo beste hizkuntzetan. Nik tokien izena tokiko erara deituko nioke.\nDraza Mihailovitx 2013-08-03 13:33\nBeno, errusierraz “Txernaia Gora” esaten da (“Mendi Beltza” errusieraz), albanieraz (hizkuntz aofiziala Montenegron) “Mali i Zi” eta grezieraz “Mavrovunio”, guztietan, euren hizkuntza erabiliz.


Moderazioa – Gizapedia\nPolitikan, moderazioa, neurritasuna eta zuhurtasuna ere deitua, muturreko jarrera politikoak baztertu, polarizazio politikoa ukatu eta pragmatismo eta elkarrizketaren aldeko posizio politikoa da, zentro politikoaren lotu ohi dena, ezker eta eskuin joerako alderdien artean. Antzinako greziarrentzat, moderazioa edo neurritasuna lau bertute nagusietako bat zen. Kontzeptu politiko gisa, bereziki estatu modernoarekin batera sortutako jarrera izan da, hasieran batean Antzinako Erregimeneko alde batzuk atxiki nahi zituzten liberalak biltzen zituen eta beranduago ezkertiar eta eskuindarren arteko posizioa adierazi du. Beste ideologien aldetik jarrera txepel eta lauso moduan kritikatu izan da, finean status quo delakoa indartu egiten duena.\nPolitikan, polarizazioa edo bipolarizazioa jarrera politikoak aurkako bi muturretan eratzen direnean gertatzen den egoera da. Pluralismo politikoaren aurkakoa kontzeptua da. Polarizazioa alderdi politiko, elite politikoen partidismoaren eta hedabideek…\nDesafekzio politikoa herritarrek politikari eta instituzio politikoekin sentitzen duten atxikimendu eta konfiantza eza da, herirtar horiek partehartze politikotik urrundu eta politikarien aurkako arbuioa eta eraskortasuna dakarrena. Hauteskundeetako abstentzioaren…\nPurga politikoa erregimen, gobernu edo alderdi baten baitan burutzen de garbiketa politikoa da, hasiera batean aldeko ziren baina gero ustez kritiko edo susmagarri bilakatu diren horiek kanporatuz, ostrazismora…


Etxahunen bertsoei buruz igorri nizkizun xehetasunak artu al zenituen? Damu litzake ene eskutitz luzea galdu ba litz, ezbainuen kopiarik gorde...\nGaur idazten dizut Librairie Monnier delako liburu-zahar-dendak bidali berri didan katalogoa zuri eldu erazteko. Esan nizun bezala, denda hortan nuen Duvoisin-en Laborantzako liburua idoro; bainan aldi honetan, ikusiko duzun bezala, ez da euskerazko edo Euskalerriari dijoakion libururik batere agertzen kataloguan. Alarik ere, eskeintzen diren lanetatik bat edo beste nai ba zendu, pozik eskuratuko nizuke. Aski duzu eni idaztea.\nBerri on bat jakin erazi bear dizut: Igela uzten dugu, Peillenek eta nik, aski dirurik igorri genduela horretan konturaturik. Ondikotz! Berri on ori, berri txar baten ondorioa da, alegia, ez bakarrik gure aldizkaria, bainan euskaltzaletasunezko —eta euskaldungoazko— edozein ekintza ere uzten dudala gaurgero.\nBainan bearbada Mitxelenak ene erabaki honen berri jadanik eman dizu? Ezen erabakiaren zioa izan da Egan-en ez dutelako nai izan ene idazlan bat publikatu, aski konformista ez zelako noski. Ba dakit hori gauza txikia dela, eta ez lenengo aldiz agitzen zaidana, gainera. Bainan, hain zuzen ere, azken urteotan euskaldun, euskaltzain eta euskaltzaleen gandik jasan izan ditudan irain ugarien ondotik zetorrelako, gogoan artu dut hori izango zela delako jendeen gandik eroango nuen azkenengo umillazioa.\nEz dut esango ene ideia ez-konformistetan nik nuela arrazoi: egiak begitarte asko ditu eta... Bainan oraindik ere uste dut arrazoi nuela ene ideiok euskeraz agertu naian. Ezen euskal literatura idatzia hain da gauza txikia, ertsia, intres-gabekoa (Euskaldunek, ez soilki auzo errietako literatura aundiak, bainan bai eta ere txikiak: Finlandiakoa, Gales-errikoa, Okzitaniakoa, Bretainiakoa ere..., Europakoez baizik ez mintzatzeko, istudiatuko ba litukete, ikusiko lukete zenbat atzeratuak dauden), ain da gauza erkina, diot, non euskal idazle batek gauza pertsonalak, ez-oituak, esatera gertu denean, pozik artu bear bailukete haren erritarrek, eta lagundu; traba ipintzeko eta irain egozteko ordez.\nTira ba, ez du balio kexa nadin; ez ditut nik ene erritarrak aldatuko, fanatismuaren kontra ez baitut iskillorik. Dana dala, ene asmoak, ene ametsak euskeraz agertzeko zuzenik ez ba dut —beste erresuma guztiz geienetan idazleek duten zuzena, eta Euzkadin bertan ere demo-kristau zintzoek marxista atheistei ezaguten dietena, geroaren kontu eduki bear dalako noski...), ez du ere balio jarrai nadin euskeraz idazten; ez bainaiz sekula majoria handia-ren aurrean belaunikatuko. Antzoki triste hori uzten dut, beraz, bainan pentsa dezakezun zer sentimendurekin: leenago nik bezala pentsatzen ez duten euskaltzaleok maite eta estimatzen ba nituen, euskaldunak zirelako, orain, ene zentsuratzaille ta laidostatzailleen joku itsusien aintzinean, gorrotoa asi da ene biotzean kabitzen.\nEsan gabe dijoa alaz eta guztiz ere ez dudala ene euskal-zuberotar odola ukatzen: euskaldun jarraituko dut ene etxekoen artean, bai eta, leenago bezala, beti ere zuri laguntzeko gertu aurkitzen naiz zure Etxahun-lanetan, edo beste edozertan: aski duzu eskatzea, eta aal dudan bezain ongi urgaitziko zaitut.\nItxaropen dut danak ongi zaudetela. Ni ere bai ongi naiz, bainan piska bat nekatuta, ez baitut orain artean bospasei egun lanarte baizik artu. Nai nuke abenduan Zuberoan inguru txiki bat egin, aste batentzat edo, ene diru-baldintzek eta aitaren osasunak uzten ba naute; bainan ez da oraindik gauza ziurra.\nAr itzazute, zerorrek, adiskide maite horrek, eta zure emazte ta alabek, ene goraintzirik amultsuenak; eta Monnier-liburutegitik zenbait liburu, edo Etxahunen euskerari buruz zerbait argimenduren bearra ba zendu, beldurrik gabe galdatu zaidazu.\nJon Mirande eta Ayphassorho-ko.